Den Vest-Sjællandske Avis, 1827-03-17
Nyeste Post-Efterretninger. Den udenlandske Post er temmelig længe udebleven: de vigtigste Nyeheder den har medbragt ere følgende: Hs. Majestæt Kongen af Preussen indfandt sig den 9de Marts førstegang i Opera-Huset efter sin Helbredelse, hvor Operaen Aleldor af Spontini blev opført. Da den første Act var tilende, blev et tredobbelt Hurraraab ham udbragt og Sangen: Heil Dir in Siegerkranz, spillet af Orchestret Mange andre saavel offentlige som private Festiviteter ere blevne givne i Berlin i Anledning af Landsfaderens Helbredelse. - Kongen af England har den 7de Marts forladt Paladset, i Brighton, han er imidlertid endnu ikke ganske frisk Greven af Liverpools Helbred vender dagligen mere tilbage og Hr. Huuskisson er næsten fuldkomment restitueret. – Den 4de Marts ankom den Storbrittanniske Ambassadeur i Paris Hr. Granville til London han begav sig strax til Hr. Canning og vil snart vende tilbagetil sin Post. – Hr. Whitmore har i Underhusets Commmittee giort et Forslag til at bestemme Udgangspuncten for Toldafgifternes Bestemmelse med Hensyn til Jndførselen af Hveden til 50 istedet for 60. – Jmedens man giør Tilberedelser til Debatterne og Kornlovenes Forandring er den vigtige Sag om Katholikernes Emancipation allerede falden igiennem. - Sir Francis Burdett androg i Underhusets Møde den 5te Marts med megen Moderation og Veltalenhed og med de bekiendte Grunde for Sagen: at Huset skulde antage den Resolution, at det inderlig erkiender Nødvendigheden af at det ufortøvet tager de Love i Overveielse, som angaae Hs. Majestæts Katolske Undersaatter og hvorved de i mange Henseender ikke kunne erholde alle borgerlige Rettigheder. Debatterne herom varede til Kl. 5 om Morgenen d. 7de Marts, hvorpaa Forslaget blev forkastet med 276 mod 272 Stemmer; man troer ikke at Huset, har været saa fuldtalligt siden Unionen. – Marqvien af Landsdovn erk ærede derpaa i Overhuset den 9de, at han vil tage sin Motion om samme Anliggende tilbage; da det kun er alt for vist at Sagen ikke vil være at drive igiennem ved Stemmefleerhed i noget af Husene, han beklagede det inderligt og forudsagde, at Huset vil paa een eller anden Maade blive engang nødt til at give efter i denne vigtige Sag. – Den 15de Mai 1826 er i Rangoon bleven afsluttet en Handels- og Venskabs Tractat imellem Kongen af Siam- og det Ostindiske Compagnie, som Kongen har ratificeret. Den frieste Handel i det Siamske er derved bleven aabnet for Englænderne; kun maae Opium ikke indføres; Compagniet forpligter sig til ikke at udvide sine Erobringer paa Kongen af SiamsBekostning. – Efterretningerne fra Mexico lyde høist gunstige; Statsindtægterne ere 13 Millioner Piastre høiere end Udgifterne; Senatet har forkastet Forslaget fra Repræsentanternes Kammer om en forhøiet Toldafgift paa Jndførselen, af Bomuldsvarer; men den Mexicanske Commodore Porter er blokeret i Vestken af den Spanske Admiral Laborde med 4 Fregatter og nogle Brig, ger og den nordvestlige Provins Texas har den 19de December f. A. erklæret sig uafhængig fra den Mexicanske Union og Constitueret sig til en Republik under Navn af Fredonia. – Den hele Nordamerikanske Flaade bliver udrustet i største Hast; man troer at Hensigten er at give de Underhandlinger derved Eftertryk, som føres med Frankerige om de Erstatninger, som tilkomme Amerikanske Borgere for de Caperier, som ere begaaede i den sidste Krig.